Ambele chestiuni sunt în continuare de cea mai mare actualitate, dacă nu și mai presante decât în 2014, fie și dacă ne uităm de la capătul cel mai mediatizat al lucrurilor: pe de o parte, nu e realist să te aștepți ca relațiile în NATO să fie sănătoase și eficiente dacă baza lor se reduce la îndemnurile președintelui Trump ca europenii să-și majoreze bugetele militare ca să cumpere armament american, pe de altă parte nu e realist să te aștepți ca europenii să susțină punctul de vedere american în privința propagandei rusești când capătă impresia că prețul acestei lupte este în primul rând supravegherea și cenzurarea lor.